CELEX: 32008L0107
Language: fi
Date: 2008-11-25 00:00:00
Title: Komission direktiivi 2008/107/EY, annettu 25 päivänä marraskuuta 2008 , neuvoston direktiivin 91/414/ETY muuttamisesta abamektiinin, epoksikonatsolin, fenpropimorfin, fenpyroksimaatin ja tralkoksidiimin sisällyttämiseksi siihen tehoaineina (ETA:n kannalta merkityksellinen teksti)

26.11.2008   
            
            
               FI
            
            
               Euroopan unionin virallinen lehti
            
            
               L 316/4
            
         
      KOMISSION DIREKTIIVI 2008/107/EY,
   annettu 25 päivänä marraskuuta 2008,
   neuvoston direktiivin 91/414/ETY muuttamisesta abamektiinin, epoksikonatsolin, fenpropimorfin, fenpyroksimaatin ja tralkoksidiimin sisällyttämiseksi siihen tehoaineina
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan,
   sekä katsoo seuraavaa:
   
               (1)
            
            
               Komission asetuksissa (EY) N:o 451/2000 (2) ja (EY) N:o 1490/2002 (3) vahvistetaan direktiivin 91/414/ETY 8 artiklan 2 kohdassa tarkoitetun työohjelman kolmannen vaiheen täytäntöönpanoa koskevat yksityiskohtaiset säännöt sekä luettelo tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Kyseiseen luetteloon sisältyvät abamektiini, epoksikonatsoli, fenpropimorfi, fenpyroksimaatti ja tralkoksidiimi.
            
         
               (2)
            
            
               Kyseisten tehoaineiden vaikutukset ihmisten terveyteen ja ympäristöön on arvioitu asetusten (EY) N:o 451/2000 ja (EY) N:o 1490/2002 säännösten mukaisesti ilmoittajien ehdottamien käyttötarkoitusten osalta. Lisäksi kyseisissä asetuksissa nimetään esittelijöinä toimivat jäsenvaltiot, joiden on toimitettava asiaa koskevat arviointikertomukset ja suositukset Euroopan elintarviketurvallisuusviranomaiselle asetuksen (EY) N:o 1490/2002 10 artiklan 1 kohdan mukaisesti. Abamektiinin osalta esittelevä jäsenvaltio oli Alankomaat, ja kaikki asiaa koskevat tiedot toimitettiin 27 päivänä lokakuuta 2005. Epoksikonatsolin, fenpropimorfin ja fenpyroksimaatin osalta esittelevä jäsenvaltio oli Saksa, ja kaikki asiaa koskevat tiedot toimitettiin 28 päivänä huhtikuuta 2005, 17 päivänä maaliskuuta 2005 ja 25 päivänä lokakuuta 2005. Tralkoksidiimin osalta esittelevä jäsenvaltio oli Yhdistynyt kuningaskunta, ja kaikki asiaa koskevat tiedot toimitettiin 6 päivänä syyskuuta 2005.
            
         
               (3)
            
            
               Arviointikertomuksia ovat tarkastelleet vertaistarkasteluna jäsenvaltiot ja Euroopan elintarviketurvallisuusviranomainen, ja ne on esitetty komissiolle Euroopan elintarviketurvallisuusviranomaisen tieteellisten kertomusten muodossa 29 päivänä toukokuuta 2008 abamektiinin osalta, 26 päivänä maaliskuuta 2008 epoksikonatsolin ja tralkoksidiimin osalta, 14 päivänä huhtikuuta 2008 fenpropimorfin osalta ja 5 päivänä toukokuuta 2008 fenpyroksimaatin osalta (4). Jäsenvaltiot ja komissio ovat tarkastelleet kyseisiä kertomuksia elintarvikeketjua ja eläinten terveyttä käsittelevässä pysyvässä komiteassa, ja 11 päivänä heinäkuuta 2008 valmistuivat komission tarkastelukertomukset abamektiinista, epoksikonatsolista, fenpropimorfista, fenpyroksimaatista ja tralkoksidiimista.
            
         
               (4)
            
            
               Eri tutkimuksista on käynyt ilmi, että abamektiinia, epoksikonatsolia, fenpropimorfia, fenpyroksimaattia ja tralkoksidiimia sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa säädetyt edellytykset erityisesti tutkittujen ja komission tarkastelukertomuksissa lueteltujen käyttötarkoitusten osalta. Näin ollen on aiheellista sisällyttää kyseiset tehoaineet liitteeseen I sen varmistamiseksi, että kyseisiä tehoaineita sisältäviä kasvinsuojeluaineita koskevat luvat voidaan myöntää kaikissa jäsenvaltioissa mainitussa direktiivissä säädetyllä tavalla.
            
         
               (5)
            
            
               Rajoittamatta edellä esitetyn päätelmän soveltamista on kuitenkin asianmukaista hankkia lisätietoja tietyistä seikoista. Direktiivin 91/414/ETY 6 artiklan 1 kohdassa säädetään, että tehoaineen sisällyttämiselle liitteeseen I voidaan asettaa ehtoja. Siksi on aiheellista edellyttää, että abamektiinin määritelmästä tehdään lisätutkimuksia ja hankitaan lisätietoja sen linnuille, nisäkkäille ja vesieliöille aiheuttaman riskin vahvistamiseksi samoin kuin sen pohjavedelle aiheuttaman riskin vahvistamiseksi metaboliitin U8 osalta. Epoksikonatsolille olisi tehtävä lisätutkimuksia sen mahdollisten hormonitoimintaa häiritsevien ominaisuuksien varalta, ja lisäksi olisi laadittava seurantaohjelma, jonka avulla arvioidaan epoksikonatsolin kaukokulkeutumista ilman välityksellä ja siihen liittyviä ympäristöriskejä; lisätietoja edellytetään sen metaboliittien jäämistä pääasiallisissa viljelmissä, vuoroviljelykasvustoissa ja eläinperäisissä tuotteissa samoin kuin tietoja, joiden avulla voidaan tarkastella tarkemmin pitkän aikavälin riskiä, joka aiheutuu kasveja syöville linnuille ja nisäkkäille. Fenpropimorfille olisi tehtävä lisätutkimuksia, joissa vahvistetaan metaboliitin BF-421–7 liikkuvuus maaperässä. Fenpyroksimaatille olisi tehtävä lisätutkimuksia, joissa vahvistetaan bentsyyliä sisältävien metaboliittien aiheuttamat riskit vesieliöille ja rikastumisriski vesieliöiden ravintoketjuissa. Tralkoksidiimille olisi tehtävä lisätutkimuksia, joissa vahvistetaan kasveja syöville nisäkkäille aiheutuva pitkän aikavälin riski. Ilmoittajien olisi toimitettava kaikki edellä mainitut tutkimukset ja tiedot tämän direktiivin liitteessä I asetetuissa määräajoissa.
            
         
               (6)
            
            
               Kohtuullinen määräaika on tarpeen ennen tehoaineen sisällyttämistä liitteeseen I, jotta jäsenvaltiot ja asianomaiset osapuolet voivat valmistautua sisällyttämisestä johtuviin uusiin vaatimuksiin.
            
         
               (7)
            
            
               Ilman, että tehoaineen sisällyttämisellä liitteeseen I rajoitettaisiin direktiivin 91/414/ETY velvoitteiden soveltamista, jäsenvaltioilla olisi sisällyttämisen jälkeen oltava kuusi kuukautta aikaa tarkistaa nykyiset abamektiinia, epoksikonatsolia, fenpropimorfia, fenpyroksimaattia ja tralkoksidiimia sisältävien kasvinsuojeluaineiden luvat sen varmistamiseksi, että direktiivissä 91/414/ETY ja erityisesti sen 13 artiklassa säädetyt vaatimukset ja liitteessä I vahvistetut ehdot täyttyvät. Jäsenvaltioiden olisi direktiivin 91/414/ETY säännösten mukaisesti tarvittaessa muutettava, korvattava tai peruutettava nykyiset luvat. Edellä esitetystä määräajasta poiketen olisi säädettävä pidemmästä määräajasta kutakin kasvinsuojeluainetta ja kutakin aiottua käyttötarkoitusta koskevan täydellisen, liitteen III mukaisen asiakirja-aineiston jättämistä ja arviointia varten direktiivissä 91/414/ETY säädettyjen yhtenäisten periaatteiden mukaisesti.
            
         
               (8)
            
            
               Komission asetuksen (ETY) N:o 3600/92 (5) puitteissa arvioitujen tehoaineiden sisällyttämisestä direktiivin 91/414/ETY liitteeseen I saatu aiempi kokemus on osoittanut, että voimassa olevien lupien haltijoiden velvollisuuksia selvitettäessä saattaa syntyä vaikeuksia tietojen saannissa. Uusien vaikeuksien välttämiseksi näyttääkin olevan tarpeen selkeyttää jäsenvaltioiden velvollisuuksia ja erityisesti velvollisuutta tarkistaa, että luvanhaltija osoittaa kyseisen direktiivin liitteen II vaatimukset täyttävän asiakirja-aineiston saatavuuden. Tällä selvennyksellä ei kuitenkaan pidä aiheuttaa jäsenvaltioille tai luvanhaltijoille uusia velvoitteita verrattuna direktiiveihin, joita on tähän mennessä annettu liitteen I muuttamiseksi.
            
         
               (9)
            
            
               Sen vuoksi direktiiviä 91/414/ETY olisi muutettava.
            
         
               (10)
            
            
               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä lokakuuta 2009. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Niiden on sovellettava näitä säännöksiä 1 päivästä marraskuuta 2009.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   3 artikla
   1.   Jäsenvaltioiden on direktiivin 91/414/ETY mukaisesti tarvittaessa muutettava abamektiinia, epoksikonatsolia, fenpropimorfia, fenpyroksimaattia ja tralkoksidiimia tehoaineinaan sisältäviä kasvinsuojeluaineita koskevia voimassa olevia lupia tai peruutettava ne viimeistään 31 päivänä lokakuuta 2009.
   Jäsenvaltioiden on kyseiseen päivämäärään mennessä erityisesti tarkistettava, että abamektiinia, epoksikonatsolia, fenpropimorfia, fenpyroksimaattia ja tralkoksidiimia koskevat mainitun direktiivin liitteen I edellytykset täyttyvät, kyseistä tehoainetta koskevan tekstin B osassa mainittuja edellytyksiä lukuun ottamatta, ja että luvanhaltijalla tai luvanhaltijan saatavilla on mainitun direktiivin liitteen II vaatimukset täyttävä asiakirja-aineisto mainitun direktiivin 13 artiklan edellytysten mukaisesti.
   2.   Poiketen siitä, mitä 1 kohdassa säädetään, jäsenvaltioiden on arvioitava uudelleen direktiivin 91/414/ETY liitteessä VI säädettyjen yhtenäisten periaatteiden mukaisesti mainitun direktiivin liitteessä III vahvistetut vaatimukset täyttävän asiakirja-aineiston perusteella kaikki sellaiset sallitut kasvinsuojeluaineet, jotka sisältävät abamektiinia, epoksikonatsolia, fenpropimorfia, fenpyroksimaattia ja tralkoksidiimia joko ainoana tehoaineenaan tai yhtenä monista tehoaineistaan, jotka kaikki on viimeistään 30 päivänä huhtikuuta 2009 sisällytetty direktiivin 91/414/ETY liitteeseen I, ja ottaen huomioon abamektiinia, epoksikonatsolia, fenpropimorfia, fenpyroksimaattia ja tralkoksidiimia koskevien, mainitun direktiivin liitteessä I olevien tekstien B osa. Jäsenvaltioiden on kyseisen arvioinnin perusteella määritettävä, täyttääkö tuote direktiivin 91/414/ETY 4 artiklan 1 kohdan b, c, d ja e alakohdassa vahvistetut edellytykset.
   Määrittämisen jälkeen jäsenvaltioiden on
   
               a)
            
            
               abamektiinia, epoksikonatsolia, fenpropimorfia, fenpyroksimaattia ja tralkoksidiimia ainoana tehoaineenaan sisältävien tuotteiden osalta tarvittaessa muutettava lupaa tai peruutettava se viimeistään 30 päivänä huhtikuuta 2013; tai
            
         
               b)
            
            
               abamektiinia, epoksikonatsolia, fenpropimorfia, fenpyroksimaattia ja tralkoksidiimia yhtenä monista tehoaineistaan sisältävien tuotteiden osalta tarvittaessa muutettava lupaa tai peruutettava se viimeistään 30 päivänä huhtikuuta 2013 taikka siinä direktiivissä tai niissä direktiiveissä, joilla kyseinen aine tai aineet on lisätty direktiivin 91/414/ETY liitteeseen I, tällaista muuttamista tai peruuttamista varten vahvistettuna ajankohtana sen mukaan, kumpi ajankohta on myöhäisempi.
            
         4 artikla
   Tämä direktiivi tulee voimaan 1 päivänä toukokuuta 2009.
   5 artikla
   Tämä direktiivi on osoitettu kaikille jäsenvaltioille.
   
      Tehty Brysselissä 25 päivänä marraskuuta 2008.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EYVL L 230, 19.8.1991, s. 1.
   
      (2)  EYVL L 55, 29.2.2000, s. 25.
   
      (3)  EYVL L 224, 21.8.2002, s. 23.
   
      (4)  EFSA Scientific Report (2008) 148. Conclusion regarding the peer review of the pesticide risk assessment of the active substance abamectin (lopullinen versio: 29. toukokuuta 2008).
   EFSA Scientific Report (2008) 138. Conclusion regarding the peer review of the pesticide risk assessment of the active substance epoxiconazole (lopullinen versio: 26. maaliskuuta 2008).
   EFSA Scientific Report (2008) 144. Conclusion regarding the peer review of the pesticide risk assessment of the active substance fenpropimorph (lopullinen versio: 14. huhtikuuta 2008).
   EFSA Scientific Report (2008) 143. Conclusion regarding the peer review of the pesticide risk assessment of the active substance fenpyroximate (lopullinen versio: 5. toukokuuta 2008).
   EFSA Scientific Report (2008). Conclusion regarding the peer review of the pesticide risk assessment of the active substance tralkoxydim (lopullinen versio: 26. maaliskuuta 2008).
   
      (5)  EYVL L 366, 15.12.1992, s. 10.
   
      LIITE
      Lisätään direktiivin 91/414/ETY liitteessä I olevan taulukon loppuun seuraavat tiedot:
      
         
                     Nro
                  
                  
                     Nimi, tunnistenumero
                  
                  
                     IUPAC-nimi
                  
                  
                     Puhtaus (1)
                     
                  
                  
                     Voimaantulo
                  
                  
                     Sisällyttämisen päättymispäivä
                  
                  
                     Erityissäännökset
                  
               
                     ”216
                  
                  
                     Abamektiini
                     CAS-nro: 71751–41–2
                     Avermektiini B1a
                     
                     CAS-nro: 65195–55–3
                     Avermektiini B1b
                     
                     CAS-nro: 65195–56–4
                     Abamektiini
                     CIPAC-nro: 495
                  
                  
                     AvermektiiniB1a
                     
                     (10E,14E,16E,22Z)-(1R,4S,5’S,6S,6’R,8R,12S,13S,20R,21R,24S)-6’-[(S)-sek-butyyli]-21,24-dihydroksi-5’,11,13,22-tetrametyyli-2-okso-3,7,19-trioksatetrasyklo[15.6.1.14,8 020,24]pentakosa-10,14,16,22-tetraeeni-6-spiro-2’-(5’,6’-dihydro-2’H-pyran)-12-yyli 2,6-dideoksi-4-O-(2,6-dideoksi-3-O-metyyli-α-L-arabino-heksopyranosyyli)-3-O-metyyli-α-L-arabino-heksopyranosidi
                     AvermektiiniB1b
                     
                     (10E,14E,16E,22Z)-(1R,4S,5’S,6S,6’R,8R,12S,13S,20R,21R,24S)-21,24-dihydroksi-6’-isopropyyli-5’,11,13,22-tetrametyyli-2-okso-3,7,19-trioksatetrasyklo[15.6.1.14,8 020,24]pentakosa-10,14,16,22-tetraeeni-6-spiro-2’-(5’,6’-dihydro-2’H-pyran)-12-yyli 2,6-dideoksi-4-O-(2,6-dideoksi-3-O-metyyli-α-L-arabino-heksopyranosyyli)-3-O-metyyli-α-L-arabino-heksopyranosidi
                  
                  
                     ≥ 850 g/kg
                  
                  
                     1. toukokuuta 2009
                  
                  
                     30. huhtikuuta 2019
                  
                  
                     A   OSA
                     Lupa voidaan myöntää ainoastaan käyttöön hyönteisten ja punkkien torjunta-aineena.
                     B   OSA
                     Arvioidessaan hakemuksia, jotka koskevat abamektiinia sisältävien kasvinsuojeluaineiden käytön sallimista muihin käyttötarkoituksiin kuin sitrushedelmiin, lehtisalaattiin ja tomaatteihin, jäsenvaltioiden on kiinnitettävä erityistä huomiota 4 artiklan 1 kohdan b alakohdan perusteisiin ja varmistettava, että tarvittavat tiedot toimitetaan ennen luvan myöntämistä.
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 11 päivänä heinäkuuta 2008 valmiiksi saadun abamektiinia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota
                     
                                 —
                              
                              
                                 käyttäjien turvallisuuteen ja varmistettava, että käyttöedellytyksiin kuuluu asianmukaisten henkilönsuojainten käyttö,
                              
                           
                                 —
                              
                              
                                 jäämiin kasviperäisissä elintarvikkeissa ja arvioitava ravinnon kautta tapahtuva kuluttajien altistuminen,
                              
                           
                                 —
                              
                              
                                 mehiläisten, muiden kuin torjuttavien niveljalkaisten, lintujen, nisäkkäiden ja vesieliöiden suojeluun. Näiden tunnistettujen riskien osalta olisi tarvittaessa sovellettava riskinhallintatoimenpiteitä kuten puskurivyöhykkeitä ja odotusaikoja.
                              
                           Asianomaisten jäsenvaltioiden on pyydettävä toimittamaan
                     
                                 —
                              
                              
                                 määritelmää koskevia lisätutkimuksia,
                              
                           
                                 —
                              
                              
                                 lisätietoa lintuja ja nisäkkäitä koskevaa riskinarviointia varten,
                              
                           
                                 —
                              
                              
                                 tietoa vesieliöille aiheutuvasta riskistä tärkeimpien maaperän metaboliittien osalta,
                              
                           
                                 —
                              
                              
                                 tietoa pohjavedelle aiheutuvasta riskistä metaboliitin U8 osalta.
                              
                           Niiden on varmistettava, että ilmoittajat toimittavat tällaiset tutkimukset komissiolle kahden vuoden kuluessa tämän direktiivin voimaantulosta.
                  
               
                     217
                  
                  
                     Epoksikonatsoli
                     CAS-nro: 135319–73–2 (aiemmin 106325–08–0)
                     CIPAC-nro: 609
                  
                  
                     (2RS, 3SR)-1-[3-(2-kloorifenyyli)-2,3-epoksi-2-(4-fluorifenyyli)propyyli]-1H-1,2,4-triatsoli
                  
                  
                     ≥ 920 g/kg
                  
                  
                     1. toukokuuta 2009
                  
                  
                     30. huhtikuuta 2019
                  
                  
                     A   OSA
                     Lupa voidaan myöntää ainoastaan sienitautien torjunta-aineena käyttöä varten.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 11 päivänä heinäkuuta 2008 valmiiksi saadun epoksikonatsolia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota
                     
                                 —
                              
                              
                                 käyttäjien turvallisuuteen ja varmistettava, että käyttöedellytyksiin kuuluu tarvittaessa asianmukaisten henkilönsuojainten käyttö,
                              
                           
                                 —
                              
                              
                                 ravinnon kautta tapahtuvaan kuluttajien altistumiseen epoksikonatsolin (triatsolin) metaboliiteille,
                              
                           
                                 —
                              
                              
                                 mahdolliseen kaukokulkeutumiseen ilman välityksellä,
                              
                           
                                 —
                              
                              
                                 vesieliöille, linnuille ja nisäkkäille aiheutuvaan riskiin. Lupaedellytyksiin on tarvittaessa sisällyttävä riskinhallintatoimenpiteitä.
                              
                           Asianomaisten jäsenvaltioiden on varmistettava, että ilmoittaja toimittaa komissiolle epoksikonatsolin mahdollisia hormonitoimintaa häiritseviä ominaisuuksia koskevat lisätutkimukset kahden vuoden kuluessa siitä, kun hormonaalisten haittavaikutusten testausta koskevat OECD:n yleisohjeet tai vaihtoehtoisesti yhteisön tasolla hyväksytyt testausta koskevat yleisohjeet on annettu.
                     Asianomaisten jäsenvaltioiden on varmistettava, että ilmoittaja toimittaa komissiolle viimeistään 30 päivänä kesäkuuta 2009 seurantaohjelman, jonka avulla arvioidaan epoksikonatsolin kaukokulkeutumista ilman välityksellä ja siihen liittyviä ympäristöriskejä. Seurannan tulokset on toimitettava komissiolle seurantaraporttina viimeistään 31 päivänä joulukuuta 2011.
                     Asianomaisten jäsenvaltioiden on varmistettava, että ilmoittaja toimittaa kahden vuoden kuluessa tämän direktiivin voimaantulosta tiedot epoksikonatsolin metaboliittijäämistä pääasiallisissa viljelmissä, vuoroviljelykasvustoissa ja eläinperäisissä tuotteissa sekä tiedot, joiden avulla voidaan tarkastella tarkemmin pitkän aikavälin riskiä, joka aiheutuu kasveja syöville linnuille ja nisäkkäille.
                  
               
                     218
                  
                  
                     Fenpropimorfi
                     CAS-nro: 67564–91–4
                     CIPAC-nro: 427
                  
                  
                     (RS)-cis-4-[3-(4-tert-butyylifenyyli)-2-metyylipropyyli]-2,6-dimetyylimorfoliini
                  
                  
                     ≥ 930 g/kg
                  
                  
                     1. toukokuuta 2009
                  
                  
                     30. huhtikuuta 2019
                  
                  
                     A   OSA
                     Lupa voidaan myöntää ainoastaan sienitautien torjunta-aineena käyttöä varten.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 11 päivänä heinäkuuta 2008 valmiiksi saadun fenpropimorfia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota
                     
                                 —
                              
                              
                                 käyttäjien ja työntekijöiden turvallisuuteen. Luvan mukaisiin käyttöedellytyksiin on kuuluttava asianmukaisten henkilönsuojainten käyttö ja riskinhallintatoimenpiteitä altistumisen vähentämiseksi, kuten työssä altistumista koskevia rajoituksia,
                              
                           
                                 —
                              
                              
                                 pohjavesien suojeluun, kun tehoainetta käytetään alueilla, joilla on herkkä maaperä ja/tai epäsuotuisat ilmasto-olot,
                              
                           
                                 —
                              
                              
                                 vesieliöiden suojeluun. Lupaedellytyksiin on tarvittaessa sisällyttävä riskinhallintatoimenpiteitä, kuten puskurivyöhykkeet, valumien vähentäminen ja matalapainesuuttimien käyttö.
                              
                           Asianomaisten jäsenvaltioiden on pyydettävä toimittamaan lisätutkimuksia, joissa vahvistetaan metaboliitin BF-421–7 liikkuvuus maaperässä. Niiden on varmistettava, että ilmoittajat, joiden pyynnöstä fenpropimorfi on sisällytetty tähän liitteeseen, toimittavat tällaiset tutkimukset komissiolle kahden vuoden kuluessa tämän direktiivin voimaantulosta.
                  
               
                     219
                  
                  
                     Fenpyroksimaatti
                     CAS-nro: 134098–61–6
                     CIPAC-nro: 695
                  
                  
                     tert-butyyli-(E)-alfa-(1,3-dimetyyli-5-fenoksipyratsol-4-yylimetyleeniamino-oksi)-p-toluaatti
                  
                  
                     > 960 g/kg
                  
                  
                     1. toukokuuta 2009
                  
                  
                     30. huhtikuuta 2019
                  
                  
                     A   OSA
                     Lupa voidaan myöntää ainoastaan punkkien torjunta-aineena käyttöä varten.
                     Käyttö seuraaviin tarkoituksiin on kiellettävä:
                     
                                 —
                              
                              
                                 käyttö korkeisiin kasvustoihin, jolloin on suuri riski levittää ainetta tuulen mukana, esimerkiksi traktorisumuruiskuilla ja kannettavilla laitteilla.
                              
                           B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 11 päivänä heinäkuuta 2008 valmiiksi saadun fenpyroksimaattia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota
                     
                                 —
                              
                              
                                 käyttäjien ja työntekijöiden turvallisuuteen ja varmistettava, että käyttöedellytyksiin kuuluu asianmukaisten henkilönsuojainten käyttö,
                              
                           
                                 —
                              
                              
                                 vaikutuksiin vesieliöihin ja muihin kuin torjuttaviin niveljalkaisiin sekä varmistettava, että lupaedellytyksiin sisältyy tarvittaessa riskinhallintatoimenpiteitä.
                              
                           Asianomaisten jäsenvaltioiden on pyydettävä toimittamaan lisätietoja
                     
                                 —
                              
                              
                                 bentsyyliä sisältävien metaboliittien aiheuttamista riskeistä vesieliöille,
                              
                           
                                 —
                              
                              
                                 rikastumisriskistä vesieliöiden ravintoketjuissa.
                              
                           Niiden on varmistettava, että ilmoittajat, joiden pyynnöstä fenpyroksimaatti on sisällytetty tähän liitteeseen, toimittavat tällaiset tutkimukset komissiolle kahden vuoden kuluessa tämän direktiivin voimaantulosta.
                  
               
                     220
                  
                  
                     Tralkoxydim
                     CAS No 87820-88-0
                     CIPAC No 544
                  
                  
                     (RS)-2-[(EZ)-1-(ethoxyimino)propyl]-3-hydroxy-5-mesitylcyclohex-2-en-1-one
                  
                  
                     ≥ 960 g/kg
                  
                  
                     1 päivänä toukokuuta 2009
                  
                  
                     30 päivänä huhtikuuta 2019
                  
                  
                     A   OSA
                     Lupa voidaan myöntää ainoastaan rikkakasvien torjunta-aineena käyttöä varten.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 11 päivänä heinäkuuta 2008 valmiiksi saadun tralkoksidiimia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota
                     
                                 —
                              
                              
                                 pohjavesien suojeluun erityisesti maaperän metaboliitilta R173642, kun tehoainetta käytetään alueilla, joilla on herkkä maaperä ja/tai epäsuotuisat ilmasto-olot,
                              
                           
                                 —
                              
                              
                                 kasveja syövien nisäkkäiden suojeluun.
                              
                           Käyttöedellytyksiin on tarvittaessa sisällyttävä riskinhallintatoimenpiteitä.
                     Asianomaisten jäsenvaltioiden on pyydettävä toimittamaan
                     
                                 —
                              
                              
                                 tiedot joiden avulla voidaan tarkastella tarkemmin tralkoksidiimin käytöstä kasveja syöville nisäkkäille aiheutuvaa pitkän aikavälin riskiä.
                              
                           Niiden on varmistettava, että ilmoittajat, joiden pyynnöstä tralkoksidiimi on sisällytetty tähän liitteeseen, toimittavat tällaiset tiedot komissiolle kahden vuoden kuluessa tämän direktiivin voimaantulosta.”
                  
               
      
         (1)  Lisätietoja tehoaineen tunnistuksesta ja määritelmästä annetaan sitä koskevassa tarkastelukertomuksessa.